
Budapest Főváros Önkormányzata Közgyűlésének
…./2019. (….. ….) önkormányzati rendelete
a Budapest főváros rendezési szabályzatáról szóló 
5/2015. (II. 16.) Főv. Kgy. rendelet módosításáról

Budapest Főváros Önkormányzat Közgyűlése az épített környezet alakításáról és védelméről szóló 1997. évi LXXVIII. törvény 62. § (7) bekezdés 3. pontjában kapott felhatalmazás alapján az épített környezet alakításáról és védelméről szóló 1997. évi LXXVIII. törvény 14/A. § (2) bekezdés b) pontjában és a Magyarország helyi önkormányzatairól szóló 2011. évi CLXXXIX. törvény 23. § (1) bekezdésében meghatározott feladatkörében eljárva a következőket rendeli el: 
1. §
A Budapest főváros rendezési szabályzatáról szóló 5/2015. (II. 16.) Főv. Kgy. rendelet 1. melléklete az 1. melléklet szerint módosul. 
2. §
Ez a rendelet a kihirdetését követő 15. napon lép hatályba. 

Sárádi Kálmánné dr.					 Tarlós István
       	         főjegyző                                               		főpolgármester



1. melléklet a …../2019. (.…) önkormányzati rendelethez 
Budapest főváros rendezési szabályzatáról szóló 5/2015. (II. 16.) Főv. Kgy. rendelet 1. melléklet („ A területfelhasználási egységek beépítési sűrűsége és az infrastruktúra-elemek” című, M=1:10 000 méretarányú tervlapsorozat) 65-233  szelvénye helyébe a következő 65-233 szelvény lép: 

INDOKOLÁS

[bookmark: _Toc465016371]Általános indokolás

Magyarország helyi önkormányzatairól szóló 2011. évi CLXXXIX. törvény 23. § (1) bekezdése a főváros egészét érintő településrendezést a fővárosi önkormányzat feladatává teszi. 
Az épített környezet alakításáról és védelméről szóló 1997. évi LXXVIII. törvény (Étv.) a 62. § (7) bekezdése 3. pontjában kapott felhatalmazás alapján a Fővárosi Önkormányzat megalkotta a Fővárosi rendezési szabályzatról szóló 5/2015. (II. 16.) Főv. Kgy. rendeletét (a továbbiakban: FRSZ). A Fővárosi Közgyűlés 2015. január 28-án fogadta el az 50/2015. (I. 28.) Főv. Kgy. határozatot Budapest településszerkezeti tervéről (TSZT 2015), valamint a Fővárosi rendezési szabályzatról szóló 5/2015. (II. 16.) Főv. Kgy. rendeletet (FRSZ). A Fővárosi Közgyűlés 2017. 12. 06-án a 1651/2017. (XII. 6.) számú Főv. Kgy. határozattal hagyta jóvá a felülvizsgált településszerkezeti tervet (TSZT 2017) és 48/2017. (XII. 20.) rendeletével módosította az FRSZ-t is.
A fővárosi településszerkezeti tervnek és a fővárosi rendezési szabályzatnak, mint a fővárosi településrendezési eszközöknek együttesen kell megfelelő szakmai és jogi alapot biztosítaniuk a főváros közigazgatási területén fekvő telkek területének felhasználásával és beépítésével, továbbá a környezet természeti, táji és épített értékeinek védelmével kapcsolatos, a telkekhez fűződő sajátos helyi követelményeket, jogokat és kötelezettségeket megállapító építési szabályzatok kidolgozásához. 
Az FRSZ módosítása rendeletalkotással, az e rendelet mellékletét képező térképi mellékleteken jelölteknek megfelelően történik.
[bookmark: _Toc465016372]Részletes indokolás
[bookmark: _Toc465016373]Az 1. §-hoz
Az Országos Reumatológiai és Fizioterápiás Intézet (ORFI) telkének földhivatali nyilvántartása rendezetlen állapotot rögzít, a keleti telekhatár átvágja a száz éves főépület központi szárnyát, így annak egy kisebb része átnyúlik az Elvis Presley park 14478/1 hrsz.-ú, a TSZT-ben Zkp jelű közkert, közpark területfelhasználási egységbe sorolt területébe. A korábbi tervek nem voltak tekintettel e hibára, a területfelhasználás lehatárolása is a jogi telekhatár szerint történt. A kerületi építési szabályzat ugyancsak ennek megfelelően, a magasabb rendű tervvel összhangban készült. A Budai belvárosi Duna-partok megújítása akcióterv és megvalósíthatósági tanulmány kiemeli az ORFI historikus épületének városképi értékét, a területre készült nyertes tervpályázat az épület és a történeti park egységének erősítésére törekszik.
Fentiek értelmében a park tervezett megújítását megalapozó kerületi építési szabályzatnak a Fővárosi rendezési szabályzattal való összhangjának biztosítása érdekében az Fővárosi rendezési szabályzatról szóló 5/2015. (II. 16.) Főv. Kgy. rendelet 1. (térképi) mellékletét képező 1:10 000 méretarányú tervlap sorozat 65-233 szelvényének tartalmát hibajavítani szükséges.
[bookmark: _Toc465016374]A 2. §-hoz
A rendelet hatálybalépéséről rendelkezik.
	Budapest II. kerület, Elvis Presley park területére vonatkozóan Budapest főváros településszerkezeti tervének (TSZT 2017) és Fővárosi rendezési szabályzatának (FRSZ) módosítása

